"Die wittebrood is verby" is 'n uitdrukking wat dikwels gebruik word vir huwelike wat sy vonk verloor het. Daar­die gevoel van eenheid wat aan die begin van die huwelik so opsigtelik was, het al vaer geword.
· Deel drome
· Moet nooit kompromieë aangaan nie
· Betaal die kredietkaarte af
· Soen in die kombuis
· Lag saam, huil saam
· Dien en word bedien
Hierdie praktiese en wyse idees word humoristies aangebied en sal huweliksmaats nader aan mekaar trek. Dit sal hulle ook opnuut inspireer om hulle unieke verbin­tenis te geniet en hulle toerus om hulle huwelik nog beter te maak.
Jay Payleitner is een van die top-Christenradio-vervaardigers in Amerika. Hy is ook 'n gewilde spreker oor ouerskap en huwelike en die outeur van meer as 'n dosyn boeke. Jay was ook al 'n AWANA-direkteur, 'n stoei-afrigter en uitvoerende direkteur van die Illinois Fatherhood Initiative. Hy is ook 'n medewerker en voorstander van die National Center for Fathering. Jay en sy vrou, Rita, woon naby Chicago waar hulle vyf wonderlike kinders grootgemaak het en liefde uitgestort het op tien pleegsorg-babas.
Wat sê julle? Kom ons maak die huwelik weer sexy. Kom ons gee 'n luide applous vir monogamie. Kom ons juig oor huweliksvreugde. Kom ons bestudeer ons huwe liksmaat om te sien hoe ons hulle kan dien en hulle dolgelukkig kan maak.
Wat sal gebeur as getroude mans en vroue begin uitgaan, speel, sommer net tyd saam deurbring en saam lag? Wat sal gebeur as egpare mekaar help om hulle drome na te streef,
gewaardeerd te voel en dalk selfs om slegte gewoontes te breek?
Wat sal gebeur as jy en jou geliefde – wonderbaarlik – nooit weer 'n deur in woede toeslaan nie en heeltemal ophou om oor vuil skottelgoed, die skoonfamilie en kredietkaart - reke ninge te baklei?
Mans: Wat sal gebeur as jy die wedstryd se klank afsit en na jou vrou kyk en oogkontak maak wanneer sy jou 'n vraag vra?
Vroue: Wat sal gebeur as jy ophou om jou man sleg te maak wanneer jy saam met jou vriendinne kuier?
Soen julle in die kombuis? Maak julle afsprake vir seks? Bid julle saam? Spaar julle vir 'n tweede wittebrood? Indien nie, waarom begin julle nie nou nie?